الإدعاء
- بوست منتشر منشور على جروب اسمه "الرئيس عبد الفتاح السيسى" بيقول إنه "حسب تصنيف international glopal النهاردا القوات المسلحة المصرية تقفز للترتيب الثامن عالميًا بدل العاشر يعني قفزت على إسرائيل وتركيا"
– الكلام ده غير صحيح، مفيش تصنيف أصلًا اسمه “international glopal”✅✅ً
– أشهر تصنيف للجيوش بيعمله موقع “Global Firepower”، وحسب تقريره لعام 2018، فالجيش المصري ترتيبه رقم (12) ضمن أقوى جيوش العالم، والجيش التركي في المرتبة (9)، وجيش الاحتلال الإسرائيلي ترتيبه رقم (16).✅✅
-الجيش المصري كان ترتيبه رقم (10) في تصنيف “Global Firepower” لعام 2017، وكان كمان ترتيبه بعد تركيا اللي كانت المرتبة (8)، وقبل إسرائيل اللي كانت في المرتبة (15).
– مهم نعرف إن التصنيف ده بناء على عوامل منها تنوع الأسلحة مش بس كميتها، وكمان عدد أفراد القوات المسلحة، وعدد أفراد الشعب اللي ممكن يتجندوا، بالإضافة لده الترتيب بياخد في الحسبان القوة الجيوسياسية للدولة، والاستقرار الاقتصادي والمالي للجيش.
– ده مش التصنيف الوحيد لقوة الجيوش، فيه بحث أعده موقع “U.S. News & World Report” مع جامعة بنسلفانيا الأمريكية عن ترتيب الدول من حيث القوة والتأثير على مستوى العالم بيضيف عوامل تانية زي الأرقام الاقتصادية، كانت مصر ترتيبها رقم (25)، بينما إسرائيل (😎 وتركيا (14).